L'exposició “Identitats Emergents” inicia el divendres 23 d'octubre
21 d’octubre 2015

![](/es-va/Actualidad/PublishingImages/Octubre 2015/86_expofoto.jpg)  
  
Factoryart, Plataforma d'Art Independent, organitza, amb la col•laboració de l'Ajuntament de Sagunt, l'exposició “Identitats Emergents”, que els interessats podran visitar al Centre Cívic de Port de Sagunt, a partir d'aquest divendres dia 23 d'octubre fins al 27 de novembre.  
  
El projecte “Identitats Emergents” està creat amb la voluntat de mostrar unes identitats artístiques personals que pretenen ser mostrades i analitzades, que s'obrin camí amb una àmplia pluralitat de discursos i tendències. Les seues obres, denotant llenguatges diferents, poden conviure juntes mostrant-se al públic sense interposicions d’unes sobre les altres. Així doncs, amb esta voluntat es dóna prioritat al pensament i a la lliure expressió dels artistes, segons ha explicat Miguel Ángel Punter, Comissari Artístic Independent.  
  
Des de l'àmbit de la instal•lació, pintura, escultura i fotografia, les obres d'aquesta exposició mostren una invitació a explorar la inquietud dels seus creadors, creant una conjunció de propostes que incideixen en l'art com a generador de pensament.  
  
Els artistes que exposaran les seues obres dins d'aquest projecte són Abraham Pinte, Isidoro Sáenz, Lorena García, Miguel Ángel Arrudi, Miguel Ángel Punter, Rafa López, Stübing i Violeta Esparza.  
​

![](/es-va/Actualidad/PublishingImages/Octubre 2015/86_expofoto2.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-exposicio-identitats-emergents-inicia-el-divendres-23-d-octubre/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-identitats-emergents-inicia-el-divendres-23-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-identitats-emergents-inicia-el-divendres-23-d-octubre/ "Linked In")
*   [](mailto:?body=https://aytosagunto.es/va/actualitat/l-exposicio-identitats-emergents-inicia-el-divendres-23-d-octubre/)